CELEX: 62019CN0394
Language: hu
Date: 2019-05-21 00:00:00
Title: C-394/19. sz. ügy: A tribunal du travail francophone de Bruxelles (Belgium) által 2019. május 21-én benyújtott előzetes döntéshozatal iránti kérelem — PN, QO, RP, SQ, TR kontra Centre public d’action sociale d’Anderlecht (CPAS)

2019.7.22.   
            
            
               HU
            
            
               Az Európai Unió Hivatalos Lapja
            
            
               C 246/14
            
         
      A tribunal du travail francophone de Bruxelles (Belgium) által 2019. május 21-én benyújtott előzetes döntéshozatal iránti kérelem — PN, QO, RP, SQ, TR kontra Centre public d’action sociale d’Anderlecht (CPAS)
      (C-394/19. sz. ügy)
      (2019/C 246/14)
      Az eljárás nyelve: francia
      
         A kérdést előterjesztő bíróság
      
      Tribunal du travail francophone de Bruxelles
      
         Az alapeljárás felei
      
      
         Felperesek: PN, QO, RP, SQ, TR
      
         Alperes: Centre public d’action sociale d’Anderlecht (CPAS)
      
         Az előzetes döntéshozatalra előterjesztett kérdések
      
      A közösségi normák teljes érvényesülésének és azok védelmének a Francovich ítélet és a Brasserie du pêcheur ítélet, valamint a 2004/38/EK irányelv (1) szerint meghatározott elvét úgy kell-e értelmezni, hogy az a tagállamokat arra kötelezi, hogy — olyan külföldi esetében, akit az arányosság előzetes vizsgálata nélkül a belső jogba történő hibás átültetésből kifolyólag fosztottak meg a tartózkodási jogától — a szociális ellátás rendszerének keretében mindaddig gondoskodjanak a kérelmező orvosi ellátáson kívüli alapvető szükségleteiről, amíg a tartózkodási jogáról — az uniós jog figyelembevételével — nem határoznak?
      
         (1)  Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról l, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv (HL 2004. L 158., 77. o., magyar nyelvű különkiadás 5. fejezet, 5. kötet, 46. o., helyesbítés: HL 2009. L 274., 47. o.)